**VABILO ŠTUDENTOM**

**za sodelovanje v projektih ŠIPK Projektno delo z negospodarskim in neprofitnim sektorjem - Študentski inovativni projekti za družbeno korist 2016-2020 za študijski leti 2018/2019 in 2019/2020**

Spoštovani študenti/študentke,

v okviru javnega razpisa »**Študentski inovativni projekti za družbeno korist 2016-2020 za študijski leti 2018/2019 in 2019/2020**« vabimo študente/študentke za sodelovanje na projektih. S pomočjo pedagoških mentorjev fakultet ter mentorjev iz negospodarskih družb bodo študentje v okviru projektnih aktivnosti, ki bodo potekale kot dopolnitev rednega učnega procesa, razvijali inovativnost, kreativno razmišljanje ter druge kompetence, ki jim bodo omogočile lažji prehod iz izobraževanja v zaposlitev. Del projektnih aktivnosti bo študent opravil v negospodarski družbi.

Določilo razpisa, v okviru katerega se bodo izvajali projekti, pravi, da morajo biti sodelujoči študenti/študentke, v času izvajanja projekta, vpisani v javno veljavni študijski program v Republiki Sloveniji ter ne smejo biti v delovnem razmerju, samozaposleni, prijavljeni na Zavodu RS za zaposlovanje v evidenci brezposelnih oseb ali samostojni podjetniki.

Predvidena denarna spodbuda študentu/študentki: **9 EUR bruto bruto/uro, največ 40 ur/mesec (največ 360 EUR bruto bruto/mesec).**

**Izpolnjeno prijavnico, v katero vpišite zaporedno številko projekta ter naziv projekta, za katerega se prijavljate, vse zahtevane podatke ter motivacijsko pismo, v katerem opišete svoje dosedanje delo, kompetence ter razlog, zakaj se prijavljate za sodelovanje na projektu, pošljite po mailu z zadevo »Študentski inovativni projekti za družbeno korist 2016 – 2020« na naslov:** **mateja.forte@um.si** **do vključno ponedeljka, 24. 2. 2020 do 16. ure.**

**Prijava še ne zagotavlja sodelovanja v projektu. Mentorji bodo izvedli izbirni postopek, v katerem bodo upoštevali vaša motivacijska pisma.**

**Fakulteta za logistiko bo v okviru navedenega razpisa izvajala:**

1. **Naziv projekta: Analiza mobilnostnega sistema v Mestni občini Celje**

**Mentor na FL UM: pred. Uroš Kramar**

**Kratka vsebina:** Sodobna družba je odvisna od mobilnosti in pomemben faktor družbenega razvoja. Tako je dandanes mobilnost, ki jo razumemo kot zmožnosti gibanja med različnimi točkami oz. mesti, postala ključni dejavnik razvoja urbanih okolij. Zaradi močne odvisnosti od kakovostnega mobilnostnega sistema, je pomembno oblikovati čim bolj uspešne in učinkovite plane njegovega prihodnjega razvoja. Tako je občina Celje že v letu 2017 izdelala strateški dokument imenovan Celostna prometna strategija (CPS). Gre za dokument, s katerim so postavljeni vizija, cilji in ukrepi, s katerimi se skuša povečati kakovost urbanega mobilnostnega sistema (UMS) in posledično povečati kakovost bivanja. Namen in cilj projekta je analizirati učinke uvedbe takšnega strateškega dokumenta v smislu spremembe potovalnih navad, v prid večje uporabe javnega prevoza in kolesarjenja, kot načina prevoza ter zaznavi o pozitivnih vplivih na kakovost bivanja. V ta namen je sodelovanje Fakultete za logistiko in občine Celje več-nivojsko, saj bodo v analizo vključeni različni deležniki, ki uporabljajo UMS občine Celje in na drugi strani študentje iz različnih strokovnih področij, ki bodo s svojim znanjem in idejami prispevali k evalvaciji izvajanja ukrepov CPS, iskanju možnosti za njihovo še boljše izvajanje in morebitno prilagoditev. Sodelujoči študenti bodo s pomočjo primerjanja stanja pred uvedbo CPS, analize na terenu in anketiranja podali ugotovitve, kako ukrepi CPS vplivajo na spremembe potovalnih navad v smeri večje uporabe javnih prevozov in kolesarjenja (tako imenovan »modal split«) in, ali prihaja do sprememb v zaznavi kakovosti bivanja v povezavi z mobilnostjo. S pomočjo mentorjev se bodo raziskali primeri dobrih praksa iz drugih mest in predlagale rešitve za dodatno izboljšanje kakovosti UMS. Končni produkt projekta bo tako bila izdelana analiza učinkov CPS na spremembe potovalnih navad, vpliv CPS na zaznavo kakovosti bivanja in predlogov za njihovo izboljšanje.

**PRIJAVA ZA SODELOVANJE V PROJEKTU**

**Javni razpis Projektno delo z negospodarskim in neprofitnim sektorjem - Študentski inovativni projekti za družbeno korist 2016-2020 za študijski leti 2018/2019 in 2019/2020**

|  |  |
| --- | --- |
| **Zaporedna številka projekta, na katerega se prijavljam** |  |
| **Naziv projekta** |  |
| **Ime in priimek študenta** |  |
| **Domači naslov** |  |
| **EMŠO** |  |
| **Davčna številka** |  |
| **Vpisna številka**  |  |
| **Elektronska pošta** |  |
| **Telefon** |  |
| **Študijski program** |  |
| **Letnik** |  |

**Motivacijsko pismo:**